Մրցույթը անցկացվում է երկու փուլով՝ գրավոր և բանավոր: Այս տարի մասնակցության հայտ է ներկայացրել 30 ուսանող: Նրանցից միայն 15-ն է աշխատանքը սահմանված ժամկետներում ներկայացրել: Գրավոր փուլում առավելագույն միավորներ ստացած 5 մասնակիցներն անցել են 2-րդ փուլ: Ամեն տարի ՀԵԻԱ նախագահ Կարեն Զադոյանը՝ որպես գիտաժողովի հիմնադիր, մասնակիցներից մեկին շնորհում է խրախուսական մրցանակ՝ թե իր պատկերացմամբ, ո՞վ է լավագույնը: Այս տարի այն ստացավ գիտաժողովի երկրորդ տեղը զբաղեցրած ուսանողուհի Ռուզաննա Գզիրյանը: Վերջինիս մրցանակը շնորհվեց զեկույցում կարևոր հիմնախնդրի անդրադառնալու համար. «Ինչպես նշվեց այդ մրցանակը տրվում է այն մասնակցին, ում զեկույցում կար որևէ յուրահատուկ բան կամ գրավում էր ժյուրիի անդամներին իր բանավոր խոսքում: Իմ պարագայում գրավոր զեկույցի հետ էր կապված: Ես նշել էի մի կարևոր հիմնախնդիր, որ իրավաբանական ընկերությունները չպետք է հրապարակայինացնեն իրենց վստահորդների տվյալները»: